
A fenntarthatósági szempontok hatásai a vállalati működésre

A vállalati társadalmi felelősségvállalás (CSR), valamint a kapcsolódó környezeti, társadalmi és irányítási kérdések (ESG) napjaninkban egyre növekvő prioritást élveznek. Az ESG, mint rövidítés egy relatíve újkeletű fogalom, amelynek 3 pillére van: Environmental (környezeti), Social (társadalmi) és Governance (irányítási). Az elmúlt évek trendjei arra buzdítják a vállalatokat, hogy adaptálják ezeket a nézőpontokat működésükben. De miért is érdekes az ESG és a pénzügyi teljesítmény közötti kapcsolatvizsgálata?
Bár az ESG-tevékenység motivációja közvetlenül nem jelenik meg a cégek pénzügyi beszámolóiban, ezen törekvésből származó előnyök és költségek általában többé-kevésbé érzékelhetőek az eredmény-kimutatásban. A környezeti fenntarthatóság és CSR irányába tett intézkedések a nem-pénzügyi beszámolóban jelennek meg.
Különböző, független ESG minősítőtől származó besorolást vizsgálom a vállalati teljesítménnyel, vállalati kockázattal kapcsolatban. A vállalati teljesítményt egyrészt számviteli alapú (ROA, ROE)-val mérném, másrészt a piaci alapú mutatókkal (Tobin q) mérném. A kockázatot szórás, kockáztatott érték (VaR ) működési tőkeáttétel, pénzügyi tőkeáttétel és piaci bétával számszerűsítem. A választott cégek vasúti árufuvarozással foglalkoznak.
A dolgozat egyik fő hipotézise az, hogy a magas ESG besorolás pozitív hatással van a vállalati teljesítményre, kockázatra, amit különböző statisztikai módszerekkel szeretnék alátámasztani.



